**Ενημέρωση**

**για την Επεξεργασία Προσωπικών Δεδομένων**

**στο πλαίσιο της υποβολής αιτήσεων για την επιλογή Μελών Επιτροπής Ελέγχου**

**του Εθνικού Οργανισμού Παροχής Υπηρεσιών Υγείας (ΕΟΠΥΥ)**

Ο φορέας Εθνικός Οργανισμός Παροχής Υπηρεσιών Υγείας (ΕΟΠΥΥ) είναι Υπεύθυνος Επεξεργασίας των δεδομένων προσωπικού χαρακτήρα που υπόκεινται σε επεξεργασία στο πλαίσιο της διαδικασίας σύστασης Επιτροπής Ελέγχου του ΕΟΠΥΥ κατ΄ εφαρμογή του άρθρου 8 του ν.4795/2021 (Α΄62) και της με αρ. ΓΓΑΔΔΤ 743/30-12-2022 (Β’ 6918) ΚΥΑ.

**Σκοπός Επεξεργασίας**

Ο ΕΟΠΥΥ επεξεργάζεται τα προσωπικά σας δεδομένα για τον σκοπό της επιλογής των μελών και της σύστασης της ως άνω Επιτροπής Ελέγχου περιλαμβανομένων όλων των απαραίτητων πράξεων επεξεργασίας όπως η συλλογή των περιγραφόμενων στην οικεία Πρόσκληση Εκδήλωσης Ενδιαφέροντος δικαιολογητικών και η αξιολόγηση των υποψηφιοτήτων.

**Προσωπικά δεδομένα που υπόκεινται σε επεξεργασία**

Στο πλαίσιο του ανωτέρω σκοπού υπόκεινται σε επεξεργασία τα κάτωθι προσωπικά σας δεδομένα, τα οποία συλλέγονται είτε απευθείας από εσάς, είτε από το αρμόδιο προσωπικό του ΕΟΠΥΥ, είτε από το αρμόδιο προσωπικό των λοιπών δημοσίων φορέων:

1. Βασικά δεδομένα (ονομ/μο, όνομα πατρός, μητρός, διεύθυνση, τηλέφωνο, FAX, email, κ.λπ.)

2. Μοναδικά Αναγνωριστικά (ΑΦΜ, ΑΔΤ)

3. Δεδομένα Βιογραφικού Σημειώματος

4. Επαγγελματικά Δεδομένα (επαγγελματική ιδιότητα, προϋπηρεσία, βεβαίωση υπηρεσιακής κατάστασης κ.λ.π.)

5. Δεδομένα εκπαίδευσης (αντίγραφα τίτλων σπουδών και πιστοποιητικών)

6. Δεδομένα υπεύθυνων δηλώσεων (όπως περιγράφονται στην Πρόσκληση Εκδήλωσης Ενδιαφέροντος)

**Νομική Βάση Επεξεργασίας**

Η νομική βάση επεξεργασίας των προσωπικών δεδομένων που επεξεργάζεται ο ΕΟΠΥΥ στο πλαίσιο του ανωτέρω σκοπού επεξεργασίας είναι πως η επεξεργασία είναι απαραίτητη για την εκπλήρωση καθήκοντος που εκτελείται προς το δημόσιο συμφέρον ή την άσκηση δημόσιας εξουσίας που έχει ανατεθεί στον ΕΟΠΥΥ ο οποίος είναι αρμόδιος για τη σύσταση της Επιτροπής Ελέγχου.

**Αποδέκτες**

Πρόσβαση στα προσωπικά σας δεδομένα, τα οποία συλλέγονται στα πλαίσια του ανωτέρω σκοπού, έχει το εξουσιοδοτημένο για τον χειρισμό της της διαδικασίας επιλογής των μελών και σύστασης της Επιτροπής Ελέγχου προσωπικό του ΕΟΠΥΥ, το οποίο έχει λάβει τη δέουσα ενημέρωση για την ασφαλή επεξεργασία των προσωπικών σας δεδομένων.

**Διαβιβάσεις εκτός ΕΟΧ**

Δεν πραγματοποιείται διαβίβαση των προσωπικών σας δεδομένων που συλλέγονται στα πλαίσια αυτών των σκοπών, εκτός Ευρωπαϊκού Οικονομικού Χώρου.

Εάν απαιτηθεί μελλοντικά, στα πλαίσια των αρμοδιοτήτων του ΕΟΠΥΥ και στα πλαίσια νόμιμων υποχρεώσεών ή αξιώσεών του, να πραγματοποιηθεί διαβίβαση σε τρίτη χώρα ή διεθνή οργανισμό, αυτή θα διενεργηθεί υπό τις προϋποθέσεις νόμιμης και ασφαλούς διαβίβασης που προβλέπονται από τον Κανονισμό 679/2016 και την εθνική νομοθεσία και θα πραγματοποιηθεί σχετική, πρότερη και πλήρης ενημέρωσή σας για την εν λόγω διαβίβαση.

**Χρόνος τήρησης των προσωπικών σας δεδομένων**

Τα προσωπικά σας δεδομένα διατηρούνται μόνο για το εύλογο χρονικό διάστημα που απαιτείται από τη φύση της επεξεργασίας των δεδομένων και μόνο για όσο απαιτείται προς επίτευξη του σκοπού αυτής, εκτός αν υφίσταται αντίθετη έννομη υποχρέωση προς περαιτέρω τήρησή τους.

**Τα δικαιώματα σας και πως να τα ασκήσετε**

Ως Υποκείμενο των Δεδομένων έχετε τα ακόλουθα δικαιώματα:

• Δικαίωμα πρόσβασης στα προσωπικά δεδομένα

• Δικαίωμα διόρθωσης ανακριβών δεδομένων προσωπικού χαρακτήρα

• Δικαίωμα διαγραφής/ δικαίωμα στη λήθη

• Δικαίωμα περιορισμού της επεξεργασίας

• Δικαίωμα εναντίωσης στην επεξεργασία των δεδομένων σας

Στην περίπτωση που: α) θεωρείτε πως δεν ικανοποιήθηκε επαρκώς και νομίμως κάποιο αίτημά σας ή β) θεωρείτε πως το δικαίωμα στην προστασία των προσωπικών σας δεδομένων προσβάλλεται από κάποια επεξεργασία που πραγματοποιεί ο ΕΟΠΥΥ, έχετε δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (ταχυδρομική δ/νση Κηφισίας 1-3, Τ.Κ. 115 23, Αθήνα, τηλ. 210 6475600, δ/νση ηλεκτρονικού ταχυδρομείου (e-mail: contact@dpa.gr).

Εάν επιθυμείτε να λάβετε περαιτέρω πληροφορίες σχετικά με την επεξεργασία των προσωπικών σας δεδομένων ή να ασκήσετε οποιοδήποτε εκ των ανωτέρω δικαιωμάτων, μπορείτε να επικοινωνήσετε με τον Υπεύθυνο Προστασίας Προσωπικών Δεδομένων του ΕΟΠΥΥ στην ηλεκτρονική διεύθυνση dpo@eopyy.gov.gr είτε να αποστείλετε επιστολή στην αναφερόμενη διεύθυνση αλληλογραφίας (Αποστόλου Παύλου 12, 15123, Μαρούσι) αναφέροντας «Υπόψιν Υπεύθυνου Προστασίας Προσωπικών Δεδομένων», με περιγραφή του αιτήματός σας προκειμένου το αίτημά σας να εξεταστεί και να απαντηθεί το συντομότερο δυνατόν.

Η απάντησή μας στο αίτημά σας θα λάβει χώρα εντός (1) ενός μηνός από τη λήψη του και δε συνεπάγεται κανένα κόστος για εσάς. Η ανωτέρω προθεσμία μπορεί να παραταθεί για χρονικό διάστημα δύο (2) επιπλέον μηνών, λόγω της πολυπλοκότητας ή του αριθμού των αιτημάτων, περίπτωση κατά την οποία θα ενημερωθείτε για την παράταση και τους λόγους αυτής το ταχύτερο δυνατό και το αργότερο εντός μήνα από την παραλαβή του αιτήματος.

Στις περιπτώσεις που το αίτημα κριθεί προδήλως αβάσιμο, υπερβολικό ή επαναλαμβανόμενο, ο ΕΟΠΥΥ δύναται είτε να αρνηθεί την διεκπεραίωση του είτε να ζητήσει την καταβολή εύλογου τέλους για τη διεκπεραίωσή του, λαμβάνοντας υπόψη τα διοικητικά έξοδα για την παροχή της ενημέρωσης ή την εκτέλεση της ζητούμενης ενέργειας.

Ενημερώθηκα για την επεξεργασία των προσωπικών δεδομένων μου αποκλειστικά στα πλαίσια του σκοπού της σύστασης των Επιτροπών Ελέγχου του ΕΟΠΥΥ κατ΄ εφαρμογή του άρθρου 8 του ν.4795/2021 (Α΄62) και της με αρ. ΓΓΑΔΔΤ 743/30-12-2022 (Β’ 6918) ΚΥΑ.